Document ID: 32012D0045

EUROOPAN PARLAMENTIN, NEUVOSTON JA KOMISSION PÄÄTÖS,
annettu 23 päivänä tammikuuta 2012,
Euroopan petostentorjuntaviraston (OLAF) valvontakomitean jäsenten nimittämisestä
(2012/45/EU, Euratom)
EUROOPAN PARLAMENTTI, NEUVOSTO JA EUROOPAN KOMISSIO, jotka
ottavat huomioon Euroopan unionin toiminnasta tehdyn sopimuksen,
ottavat huomioon Euroopan atomienergiayhteisön perustamissopimuksen,
ottavat huomioon Euroopan petostentorjuntaviraston (OLAF) perustamisesta 28 päivänä huhtikuuta 1999 tehdyn komission päätöksen 1999/352/EY,EHTY, Euratom (1) ja erityisesti sen 4 artiklan,
ottavat huomioon Euroopan petostentorjuntaviraston (OLAF) tutkimuksista 25 päivänä toukokuuta 1999 annetun Euroopan parlamentin ja neuvoston asetuksen (EY) N:o 1073/1999 (2) sekä 25 päivänä toukokuuta 1999 annetun neuvoston asetuksen (Euratom) N:o 1074/1999 (3) ja erityisesti näiden asetusten 11 artiklan 2 kohdan,
sekä katsovat seuraavaa:
(1)
Asetusten (EY) N:o 1073/1999 ja (Euratom) N:o 1074/1999 11 artiklan 2 kohdassa säädetään, että Euroopan petostentorjuntaviraston (OLAF) valvontakomiteassa on viisi riippumatonta ulkopuolista jäsentä, jotka täyttävät omissa maissaan edellytykset viraston toimialaan liittyviin korkeihin virkoihin ja että Euroopan parlamentti, neuvosto ja komissio nimittävät komitean jäsenet yhteisellä sopimuksella.
(2)
Asetusten 11 artiklan 3 kohdan mukaan jäsenten toimikausi on kolme vuotta ja jäsen voidaan nimittää kerran uudeksi toimikaudeksi.
(3)
Valvontakomiteaan 30 päivästä marraskuuta 2005 nimitettyjen jäsenten toimikausi on päättynyt. Asetusten (EY) N:o 1073/1999 ja (Euratom) N:o 1074/1999 11 artiklan 4 kohdan mukaisesti kun jäsenten toimikausi päättyy, he jatkavat tehtävässään, kunnes valvontakomitean uusien jäsenten nimitysmenettely on saatettu päätökseen. Uudet jäsenet olisi tämän vuoksi nimitettävä mahdollisimman pian,
OVAT HYVÄKSYNEET TÄMÄN PÄÄTÖKSEN:
1 artikla
1. Nimitetään seuraavat henkilöt Euroopan petostentorjuntaviraston (OLAF) valvontakomitean jäseniksi 23 päivästä tammikuuta 2012:
-
Herbert BÖSCH,
-
Johan DENOLF,
-
Catherine PIGNON,
-
Rita SCHEMBRI,
-
Christiaan TIMMERMANS.
2. Jos joku edellä mainituista henkilöistä eroaa valvontakomiteasta, kuolee tai tulee pysyvästi työkyvyttömäksi, hänet korvaa välittömästi seuraavassa luettelossa ensimmäisenä oleva henkilö, jota ei vielä ole nimitetty valvontakomiteaan:
-
Jens MADSEN,
-
Cristina NICOARĂ,
-
Tuomas Henrik PÖYSTI,
-
Dimitrios ZIMIANITIS.
2 artikla
Tehtäväänsä hoitaessaan valvontakomitean jäsenet eivät pyydä eivätkä ota ohjeita miltään hallitukselta, toimielimeltä, elimeltä, virastolta tai laitokselta.
Hei eivät saa käsitellä sellaista asiaa, jossa heillä on suoraan tai välillisesti heidän riippumattomuutensa mahdollisesti vaarantava henkilökohtainen, erityisesti perheeseen liittyvä tai taloudellinen etu.
Heidän on noudatettava heille toimitettujen asiakirjojen ja niiden käsittelyn suhteen ehdotonta luottamuksellisuutta.
3 artikla
Valvontakomitean jäsenille korvataan heille heidän tehtävänsä hoitamisesta aiheutuneet kustannukset ja he saavat maksun kultakin päivältä, jona he ovat hoitaneet tehtäväänsä. Komissio päättää kyseisen maksun suuruudesta ja kustannusten korvausmenettelystä.
4 artikla
Komissio ilmoittaa edellä mainituille henkilöille tästä päätöksestä ja ilmoittaa välittömästi jokaiselle henkilölle, joka nimitetään myöhemmin valvontakomiteaan 1 artiklan 2 kohdan nojalla.
Nimitys tehdään asetuksen (EY) N:o 1073/1999 11 artiklan 2 ja 3 kohdan mukaisesti. Se ei rajoita myöhempiä muutoksia, joita Euroopan parlamentti ja neuvosto saattavat hyväksyä ja joista erityisesti mainittakoon toimeksiannon keston mahdollisen muuttamisen, jotta komitean jäsenten uudeksi toimikaudeksi nimittämisessä voidaan ottaa käyttöön porrastus.
5 artikla
Tämä päätös tulee voimaan 23 päivänä tammikuuta 2012.
Tehty Brysselissä 23 päivänä tammikuuta 2012.

Labels: 15